Document ID: 31998R1056

KOMMISSIONENS FORORDNING (EF) Nr. 1056/98 af 20. maj 1998 om nedsættelse af EF-tilbagekøbsgodtgørelsen for blomkål for produktionsåret 1998/99 som følge af overskridelsen af interventionstærsklen for produktionsåret 1997/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), ændret ved Kommissionens forordning (EF) nr. 2520/97 (2), særlig artikel 27, stk. 2, og
ud fra følgende betragtninger:
I Kommissionens forordning (EF) nr. 1109/97 (3) er 111 300 tons fastsat som interventionstærskel for blomkål for produktionsåret 1997/98; hvis den mængde blomkål, der blev købt tilbage i perioden mellem den 1. marts 1997 og den 28. februar 1998, overstiger den således fastsatte tærskel, nedsættes den EF-tilbagekøbsgodtgørelse, der i bilag V til forordning (EF) nr. 2200/96 er angivet for produktionsåret 1998/99, proportionalt med overskridelsens omfang i forhold til den produktion, der tjente som grundlag for beregning af den pågældende tærskel, jf. artikel 3 i forordning (EF) nr. 1109/97;
efter medlemsstaternes oplysninger vedrørte interventionsforanstaltningerne i 1997/98 118 909 tons for blomkål;
det følger af ovenstående, at den EF-tilbagekøbsgodtgørelse, der i forordning (EF) nr. 2200/96 er fastsat for produktionsåret 1998/99, skal nedsættes med 0,34 % for blomkål;
i artikel 3 i forordning (EF) nr. 1109/97 er det fastsat, at følgerne af en overskridelse af interventionstærsklen drages i det følgende produktionsår; det er derfor nødvendigt at anvende den således nedsatte EF-tilbagekøbsgodtgørelse fra den 1. maj 1998, hvor produktionsåret for blomkål, begynder;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
EF-tilbagekøbsgodtgørelsen for produktionsåret 1998/99 for blomkål fastsættes til 8,85 ECU/100 kg netto.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. maj 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. maj 1998.

Labels: 2
3
17
6